China International Big Data Industry Expo 2018 opened in Guiyang : AsiaNet-Pakistan
چائنا انٹرنیشنل بگ ڈیٹا انڈسٹری ایکسپو 2018ء گوئیانگ میں شروع » Victoria's Pride - Resensies
Billy V - May 2019
Owner did a lot of effort, but the unit needs a women's hand to sort out the small things.
We made the booking expecting a nice dinner and having a peaceful night after a full day driving. When we arrived the wifi couldn't get connected, after a long struggle the owners daughter got it going.(She's a star.) When you confirmed a hot meal and your told by the way the restaurant is closed tonight, it made us very unhappy/ Unit is clean but need a little maintenance and a women's hand on the finishing touches.
Baie netjies. Gastehuis se eienaars sien na hulle gaste.
Wynand se Terugvoer
Jaques, vreeslik baie dankie. Wat 'n plesier om gaste soos julle te kan huisves. Dankie vreeslik vir die sterre, dit voel of julle jare lange vriende is en nog sal wees. Ek hoop regtig ek sien julle weer. Mag God julle seën jaar na jaar en julle altyd veilig en geseend hou in die komende jare. Julle moet jul kerstyd geniet en hou maar lekker nuwe jaar. Groetnis
Jan V - Nov 2018
Het lekker geslaap en ontbyt was heerlik.
Het vir 'n kamer met 'n bad bespreek. By aankoms is daar vir ons kamer met stort gegee. Twee persone kan daar slaap maar net een glas in eenheid. Geen teelepel om koffie te roer nie. Bietjie teleurgesteld.
Hi Jan, ek het na jou boodskap gaan kyk op jou bespreking. Daar is nie gevra vir 'n bad nie jammer. Al die kamers het 2 tot 3 teelepels, glase ens in. Dit het nog nooit voorheen gebeur dat daar nie genoeg in die kamers van als is nie. Ek stry nie dat dit nie in die kamer was nie, daar kan wel 'n fout insluip en ek vra om verskoning daarvoor. Ek is bly jy het lekker geslaap en die ontbyt geniet. Sou jy 'n volgende keer weer bespreek laat my voor die tyd weet en ek sal vergoed daarvoor met 'n afslag of klein ontbyt.
Ek hoop ons sien julle weer...
Ek hoop ons sien julle weer hier by ons in die toekoms.
Rudi S - Oct 2018
Goeie waarde vir geld. Aan te beveel.
Baie dankie vir jou terugvoer en die sterre, ons waardeer dit opreg. Ek hoop ons sien julle weer hier by ons.
Hannes V - Oct 2018
Lekker skoon gerieflike verblyf.
Veilige goed toegeruste kamer.
Baie dankie, Hannes. Ons personeel is werklik trots op hul werk. Jou terugvoering op die kamers maak dat hulle dit meer geniet om die kamers netjies en skoon te hou.
Julle is meer as welkom om weer by ons te kom oorslaap.
God se rykste seën vir julle,
Wlouter R - Jul 2018
Victoria's Pride is 'n rustige plek. Wynand het uit sy pad gegaan om diens te lewer, die kos was 5 ster-hotelgehalte en ordentlik geprys. Sal definitief weer daar oorslaap.
Wlouter, baie dankie vir die goeie terugvoering. Ons waardeer dit opreg. Julle self was 5ster gaste en sal altyd welkom wees om weer by ons te kom oornag. Wynand stuur groete en het julle geselskap vreeslik geniet. Groete van ons almal.
Dawie B - May 2018
Dit was onaangenaam sonder water en toe water wel aankom was dit yskoud en moes ketel water vir bad gebruik.
Baie onvoorbereid om gaste sonder water te laat sit, wanneer dorp se water af is. Ek het voorstel gemaak dat hulle tenke kon oprig vir sulke onvoorsiene tye, maar bestuurder het daarop ook 'n onaanvaarbare antwoord. Swak besigheidsvernuf.
Dankie vir u terugvoering. Ons sal die voorstel wat u gemaak het om tenke op te sit ondersoek. Ek sal bietjie uitvind hoe sulke tenke werk sodat ons gaste nie verontrief word in die toekoms nie. Jammer vir die ongerief.
Groete en seënwense aan u en gesin.
Joanie B - May 2018
Gerieflik en waarde vir geld.
Ons was hartlik ontvang al was dit al laterig en advies is gegee oor moontlike eetplekke - ons het nie vooraf ete bespreek nie. Kamer was baie ruim en skoon en ons kon voor die kamer parkeer wat dit net soveel makliker gemaak het.
Annemarie L - Apr 2018
Baie netjies en skoon, goeie nagrus gehad na die langpad!
Ons was baie tevrede met ontvangs en verblyf by Victoria's Pride.
Arnold J - Jan 2018
Ruim, skoon, gerieflik, netjies, vriendelike, behulpsame diens.
'n Ruim, skoon, netjiese kamer met lugversorging en 'n heerlike sagte bed. Net wat ons nodig gehad het aan die einde van 'n lang, bloedige warm dag op die pad waar die motor 'n buite-temperatuur van 50°C geregistreer het. Ons sal beslis weer daar oorslaap. Dankie, Wynand.
Hannes B - Jan 2018
Dit was 'n goeie plek om oor te slaap na 'n lang dag op die pad.
Alles was baie standaard, skoon, netjies, ideaal om jou batterye te herlaai en die volgende skof aan te pak Kaap toe.
Pat H - Jan 2018
Mooi kamers en vriendelike personeel wat baie behulpsaam was. Ek is baie dankbaar vir die toelating van my hond wat saam gereis het.
Andre D - Jan 2018
Netjiese kamers, net jammer die volgende oggend was daar niks water om mee te was nie.
Dit is 'n netjiese, skoon en gerieflike plek, ons het baie lekker daar gebly.
Hi Andre jammer oor die water jong, dis nou maar oral so soos jy weet. Dis hoekom ons 'n 5liter gesuiwerde water in ons kamers sit sodat daar darem koffiewater beskikbaar is. Ons gaan nou ook maar tenke opsit by die gastehuis sodat daar altyd water beskikbaar kan wees. Dit hang ook af van wanneer die reen kom om ons tenke op te kan vul.Dankie dat jul darem verstaan het oor die water. Julle is enige tyd welkom hier by ons. Geseende dag vir jou.PS: dankie vir die rating julle is great.
Danie J - Jan 2018
Vreeslik dankie vir die wonderlike diens wat julle gelewer het. Dit het gevoel soos 'n 5-ster-hotel, die kamer was wonderlik gewees met die bed wat pragtig opgemaak was en so lekker geslaap het dan praat ek nie eers van die kos nie, julle gaan uit julle pad uit. Sal definitief weer daar bly.
Danie, Danie. Danie baie baie dankie vir die volpunte op die sterre. Wat 'n plesier om mense soos jul te kan he by ons gastehuis. Jy sal nooit weet hoe vreeslik dankbaar ons is om jou hier by ons te kon he. Dit laat mens net weer terugdink oor hoekom ons in hierdie besigheid ingegaan het. dis mense soos julle wat mens net weer laat harder probeer om nie moeddeloos te voel oor wat jy doen en wat jy probeer gee nie. Dis mense soos julle wat mens laat voortbeweeg en die lekker van mense ontmoet laat opvlam en vriende maak net lekkerder maak. Dankie...
Danie, Danie. Danie baie baie dankie vir die volpunte op die sterre. Wat 'n plesier om mense soos jul te kan he by ons gastehuis. Jy sal nooit weet hoe vreeslik dankbaar ons is om jou hier by ons te kon he. Dit laat mens net weer terugdink oor hoekom ons in hierdie besigheid ingegaan het. dis mense soos julle wat mens net weer laat harder probeer om nie moeddeloos te voel oor wat jy doen en wat jy probeer gee nie. Dis mense soos julle wat mens laat voortbeweeg en die lekker van mense ontmoet laat opvlam en vriende maak net lekkerder maak. Dankie weereens vir die positiewe terugvoer. Ons sal julle met ope arms weer hier by ons wil ontvang. Dankie weereens.
Groete van ons almal. God seen jou.
Johan D - Dec 2017
Baie vriendelike en goeie ontvangs en inligting van Wynand. Lekker gerieflike en koste effektiewe verblyf. Alles wat jy nodig het.
Goeie More Johan,
Baie dankie vir jou positiewe resensie. Dit was net een groot plesier om julle te kon ontvang. Ons hoop om julle weer te sien aankom hier by ons.
Mag die nuwe jaar net vreugde en voorspoed bring.Gods rykste seëninge aan julle almal.
Opregte karoo-groete van almal hier by Victoria's Pride.
Magda D - Dec 2017
Netjiese ruim oornag-akkommodasie.
Bietjie geskok toe ons daar aankom agv die gebou langsaan, maar die oomblik toe ons om die draai kom het 'n oase voor ons oopgemaak. Baie netjiese, ruim kamers en vriendelike diens, het sommer dadelik tuis gevoel.
Magda baie dankie. Ons is bly jy het so tuis gevoel. Dit is altyd lekker om te hoor ons gaste tevrede is met wat ons bied. Jy is 'n ster! Ek hoop die gebou langsaan verdwyn binnekort. Dit is ongelukkig die munisipaliteit se gebou wat hulle so laat verwaarloos het, soos elke klein dorpie maar so 'n gebou het. Voorspoedige nuwejaar vir julle.
Victoria's Pride Eienaars en personeel
Wim B - Dec 2017
Baie vriendelik en behulpsaam.
Jy weet jou vakansie het begin sodra jy by Victoria's Pride stop. Ons kamer was gereed en het alles gehad wat nodig sou wees om lekker te rus. Baie dankie aan die personeel.
Wim, baie dankie vir jou mees positiewe terugvoering. Julle laat ons harte sommer warm klop. Julle moet elke oomblik van jul vakansie terdee geniet. Gods seen vir julle in die kersseisoen. Ons hoop om julle weer in die toekoms te kan verwelkom.
Groete van almal hier by Victoria's Pride.
Riaan D - Dec 2017
Baie netjiese en gemaklike oornag in Victoria Wes, 4 mense en 4 honde! Almal welkom gevoel!
Baie dankie dit word opreg waardeer en dis lekker om te sien hoeveel sterre jy ons gee,so ons weet ons is op die regte pad. Solank ons gaste en hulle hondekinders gelukkig en welkom voel by ons, is ons meer as gelukkig. Volgende keer gee ons die honde 'n ou bederfie sodat hulle ook kan voel hulle is meer as welkom. Julle moet die kersseisoen geniet. Hoop om julle weer te sien volgende jaar!
Groete van ons almal.
Johannes V - Nov 2017
Baie vriendelik en hulpvaardig.
Kan aan enige iemand aanbeveel word. Die bestuurder is baie vriendelik en hulpvaardig so ook is die kamerdiens uitstekend.
Baie dankie vir jou positiewe terugvoering.
Dit was 'n plesier om julle by ons te kon verwelkom.Dit voel altyd lekker om te weet ons gaste is tevrede en beveel ons aan.
Ons waardeer dit uit ons hart en sal julle met ope arms weer ontvang.
Julle opregtheid word baie waardeer.
Gods rykste seen vir die kersseisoen.
Barry L - Sep 2017
Die was nie die moeite werd nie!
Kan nie glo hierdie plek het goeie resensies gekry nie. Ons het vanaf die hoofpad ingekom, ons moed het sommer begin sak, die pad was sleg en die gebou langsaan was 'n vervalle gebou met stukkende vensters. Dit was nie te sleg binne nie, maar toe is ons ontvang deur die eienaars se kaalvoet seun. Daardie nag 02:00 is ons wakker geraas deur halfgeklede meisies wat tussen die kamers van die die mans wat in twee van die kamers was, gekuier het.
Geagte Mev Loyens.
Ek is baie jammer vir die ongerief. Ons gaan onmiddellik na ons kamera's kyk en opvolg. Ons is werklik jammer vir die geraas. Ons stel ons gaste altyd eerste en sou die probleem opgelos het, sou u ons onmiddellik gekontak het.
Lekker dag en seën vir u hele gesin.
Christa G - Jul 2017
Een nag, slegs vir oornag.
Baie dankie. Het goed geslaap en vriendelike ontvangs gehad.
Hendrik V - Jul 2017
Dit was alles wat 'n mens nodig het en goeie waarde vir geld.
Alles was lekker gewees en het lekker gebly
Baie dankie vir die terugvoering en goeie sterre. Dis so lekker om te weet ons gaste is tevrede met ons, ons diens en ons werkers. Dit was lekker om julle hier by ons te kon huisves en te sien hoe julle julself geniet het. Ons sien uit daarna om julle volgende jaar weer hier te kan ontvang. Dankie weereens.
Vuyelwa M - Jun 2017
Friendly staff and awesome owner, will definitely be coming back next time we are in town.
Thank you so much for a lovely stay, made our weekend extra special.
Thank you so much for the rating. We hope we can have you soon here with us. Here we all treat our guests like family.
Have an awesome day, may God always bless you every day.
Jak E - Feb 2017
Eenvoudig maar nice.
Dit was baie goeie waarde vir geld.
Lynne M - Feb 2017
Lekker gekuier, vriendelike diens. Baie dankie.
Baie dankie vir die resensie. Ons is bly u het dit hier by ons geniet.
Lekker dag vir u en die gesin.
Hans J - Feb 2017
Is tevrede, sal weer van hulle verblyf gebruik maak.
Dit was 'n baie warm dag en het die air-con baie waardeer.
Ons is bly u het die verblyf geniet, sien uit na 'n volgende keer.
Lynette W - Jan 2017
Dit was lekker behalwe vir die groep in hoek met harde musiek.
Hierdie is 'n baie netjiese gastehuis. Die enigste ding wat vir my afgesit het, daar was 'n groep wat ook hier tuisgegaan het en hulle musiek kliphard gespeel het. Bestuur het niks hier aangedoen nie. Vir ons wat die stilte van die Karoo kom geniet was dit beslis nie aangenaam nie, maar die res is absoluut foutloos gewees!
Marietjie V - Jan 2017
Fantastiese ondervinding gewees!
Baie dankie vir die vriendelike en hulpvaardige personeel. Die eenheid was ook baie netjies en skoon. Ons sal beslis weer van julle dienste gebruik maak en julle ook aanbeveel by familie en vriende. Die tuin buite is net so netjies! Julle doen baie moeite! Hou so aan en voorspoed vir 2017.
Nick G - Jan 2017
Skoon, goed vir oornag.
Ongelukkig het kok nie opgedaag om ontbyt te maak nie, dit was die een negatiewe aspek, die ander was die feit dat ons verwys was na restaurant waar die outjie duidelik familie belang het, dit was goed maar daar is nice ander opsies ook.
Peter William S - Jan 2017
Skoon en netjiese troeteldiervriendelike eenheid.
Goeie, vriendelike diens.Troeterdiervriendelik. Ideale oornagplek.
Dawie S - Dec 2016
Gerieflike skoon, netjiese kamers met vriendelike diens.
Ons was baie vriendelik ontvang, die kamer was gerieflik, baie netjies en skoon. Hoewel al die kamers vol was, was dit stil en rustig en kon ons lekker slaap. Julle ontvangsdame is beslis 'n aanwins, sy was so hulpvaardig! Ons sal julle beslis aanbeveel!
Goeie dag Mnr. Schoeman,
Baie dankie vir die terugvoer. Ek is bly om te sien dat u dit geniet het om hier by ons te oornag. Sterre word beslis in ag geneem om gemaklike verblyf te verseker.
Voorspoedige Nuwe Jaar vir u en die gesin.
Erno B - Dec 2016
Goeie ontvangs en administrasie. Kamer 8 se dubbelbedmatras moet vervang word, stortkraan moet reggemaak word ─ waterdruk is swak. Gebottelde water word voorsien aangesien munisipale water nie op standaard is nie - geen slegte reuk of kleur waargeneem die een aand wat ons daar was nie.
Monique V - Dec 2016
Die personeel is vriendelik, help altyd, en die kamers is skoon, netjies en privaat. Die karre is veilig en definitief 'n plekkie waarnatoe ons sal terugkeer.
Goeie middag Mevrou,
Dus altyd lekker om te hoor dat ons gaste dit hier geniet het by ons Gastehuis, as niks voorval nie sien ons dan weer mekaar volgende keer.
Voorspoed met die Nuwe Jaar.
Riaan D - Dec 2016
Baie goed! Baie lekker gebly, so ook die twee honde!
Baie dankie aan albei van julle vir julle positiewe terugvoer. Dis goed om te hoor julle het lekker gebly.
Ummmm Hulu het dit ook vreeslik geniet om vriende te kon maak. Wynand was baie beindruk met die opvoeding van julle honde. Ek hoop hulle het dit hier ook geniet.
Julle sal altyd meer as welkom wees hier by ons. Selfs die werkers kan nie uitgepraat raak oor jul vriendelikheid nie.
Geseënde Kersfees, mag God julle seën met sukses, liefde en 'n vreugdevolle lewe.
Nickey V - Apr 2016
Nickey, Baie dankie vir jou terugvoering. Ons is bly jy het dit geniet. Dis lekker om te sien jy het 'n aangename ervaring hier in die karoo gehad. Ek hoop dit spoor jou aan om weer ons mooie karoo te besigtig. Mag alles net goed gaan vir jou.
Groete van almal hier in die grote karoo.
Anelda L - Feb 2016
Het lekker gebly, maar omdat ons dames is, was die spieëls en plugs bietjie min en spieël tafel vir hare en grimering doen het ontbreek.
Stort kort aandag, ons het self met speld elke gaatjie oopgemaak dat water beter kan deurkom en hul waternood was nogal ongerieflik.
Baie dankie vir jou terugvoering. Ek sal kyk wat ek kan doen om 'n beter plekkie te maak vir grimering. Jammer maar daar is 5 punte in die kamer onder die tafel. Die los plugs voorsien ons sou iemand daarvoor vra. Ek is so bly julle het lekker gebly.
Dis altyd lekker om gaste soos julle te he. Jammer oor die waternood. Die dorp het bietjie probleme gehad met hulle watertoevoer maar is gelukkig gou opgelos.
Hartlike Karoo Groete aan julle almal
Marietha Q - Jan 2016
Heerlike lugversorging, kon uiteindelik slaap in die vreeslike hitte. Eienaar baie vriendelik, het verniet graankos bedien voor ons die langpad weer aangedurf het. Net een klein notatjie - ons kamer se badkamer het nie 'n deur gehad nie. Dit klink onbenullig maar as een van jou reisgenote 'n maagaandoening het kan dit heel onaangenaam raak! Pragtige Karoo-aand, sterre helder en die lug skoon.
Baie dankie vir u terugvoering. Ons is so bly u het lekker geslaap. Die deur is weer terug, jammer daaroor. Ons sien uit om u weer by ons te kan ontvang.
Karoo groete aan u almal.
God seen u.
Francois B - Jan 2016
Baie dankie Francois. Jy is dubbel die sterre werd.
Willem C - Dec 2015
Goed geleë en goeie waarde vir geld en vriendelike personeel.
Baie dankie vir die positiewe terugvoering ons waardeur dit baie en is bly u het dit geniet hier by ons. Hoop ons sien weer in die toekoms.
Geseende Kersfees en 'n voorspoedige Nuwe jaar.
Martin B - Oct 2015
Ontvangs is uitstekend. Die kamers is goed toegerus. Die personeel is baie vriendelik en behulpsaam.
Elena ek is so bly jy was tevrede met ons kamers. Dit was vir ons net 'n plesier om jou hier te kon ontvang as gas. Dit is so lekker om tevrede gaste hier te sien wegry. Ons hoop om jou weer te kan sien in die toekoms.
Karoo groete vir julle.
Ria P - Jul 2015
Baie vriendelik, skoon en netjies.
Goeie verblyf en het uit hulle pad gegaan om ons tuis te laat voel. Het spesiaal vir ons kos voorberei en watter bord kos was dit nie!
Ons hoop julle het die kos geniet. Jou positiewe terugvoering word opreg waardeer en dankie vir die sterre!
Dis altyd lekker om ons gaste gelukkig te sien.
Vreeslik baie karoo groete vir julle
Julle het ons dag gemaak met die terugvoering.
Abel S - May 2015
Ons is goed ontvang en gou tuis laat voel. Dit was baie lekker om met jou motor voor jou kamerdeur te parkeer. Ons versoek vir ekstra vriesgeriewe het dadelik aandag geniet en is gerieflik in die kombuis in 'n aparte vrieskas geplaas. Die besoek van die eienaar om toe te sien dat ons tuis voel is waardeer. Die ontbyt was goed voorberei en na ons smaak voorgesit. Ons sal beslis weer van hul dienste gebruik maak.
Joey J - Sep 2014
Baie oulike en goed-toegeruste eenheid.
Joey, baie dankie ons waardeer dit opreg. Dit beteken vir ons baie.
Hoop ons sien jou gou weer in die toekoms.
Baie groot karoo groete vir julle.
Gerald M - Mar 2014
Dit is niks meer as oorslaapkamers nie.
Die plek is karig, maar seker wat jy kan verwag in die Karoo? Ons het al egter in baie plekke beter geriewe gehad vir dieselfde prys.
Jammer as u dink die plek is karig.
Ons het alles wat in 'n kamer hoort. Ons het goeie yskas, mikrogolf, TV met DStv of Open View, tee, koffie, moerkoffie, rooibostee, suiker, melk en koekies of beskuit in ons kamers.
Tafel met stoele, kas, ketel en spieëls. Wat sou u noem karig ek verstaan nie mooi nie.
Daar is ook 2 bedlampies, lamp sou ligte afgaan, sneesdoekies, shampoo, shower gel en seep met 'n sjokolade op die bed. Daar is 3 handdoeke en ook los matte voor die bed.
Borde ,messe en vurke, kleinbordjies en...
Borde ,messe en vurke, kleinbordjies en papborde.
Strykplank en strykyster.
Haar droeërs is op aanvraag ook beskikbaar.
Ons beddegoed is alles percale.
Daar is ook 'n gasteboek sou iets u ongelukkig laat voel waarin u kon skryf.
Ek kannie dink hoekom u se dis karig nie.
Die karoo is die beste en lekkerste plek om te bly.
Ek is werklik jammer u was ongelukkig hier by ons.
Ons probeer ons bes om gaste met die uiterste respek te behandel en na hul behoeftes om te sien.
Elke gas is vir ons belangrik.
As u vir ons kan se waarop ons kan verbeter sal ons dit waardeer.
Vriendelike Karoo Groete.
Gaste wat na Victoria's Pride gekyk het, het ook belangstelling getoon in die volgende lekke plekke:
Auretstraat 11, Posbus 73, Victoria-wes, 7070, Noord-Kaap